CELEX: E2001P0001
Language: fi
Date: 2001-01-11 00:00:00
Title: Héraðsdómur Reykjavíkurin (Reykjavikin käräjäoikeuden) esittämä pyyntö saada EFTAn tuomioistuimelta neuvoa-antava lausunto asiassa Hörður Einarsson vastaan Islannin tasavalta (Asia E-1/01)

Avis juridique important

|

E2001P0001

Héraðsdómur Reykjavíkurin (Reykjavikin käräjäoikeuden) esittämä pyyntö saada EFTAn tuomioistuimelta neuvoa-antava lausunto asiassa Hörður Einarsson vastaan Islannin tasavalta (Asia E-1/01)  

Virallinen lehti nro C 164 , 07/06/2001 s. 0008 - 0008

Héraðsdómur Reykjavíkurin (Reykjavikin käräjäoikeuden) esittämä pyyntö saada EFTAn tuomioistuimelta neuvoa-antava lausunto asiassa Hörður Einarsson vastaan Islannin tasavalta(Asia E-1/01)(2001/C 164/06)Heraðsdómur Reykjavíkur (Reykjavikin käräjäoikeus) on esittänyt EFTAn tuomioistuimelle neuvoa-antavaa lausuntoa koskevan pyynnön, joka saapui tuomioistuimen kansliaan 11 päivänä tammikuuta 2001, asiassa Hörður Einarsson vastaan Islannin tasavalta seuraavista kysymyksistä:1. Onko ETA-lainsäädännön ja erityisesti ETA-sopimuksen 14 ja 10 artiklan tai mahdollisesti ETA-sopimuksen 4 artiklan mukaista, että vieraskielisistä kirjoista kannetaan Islannin lainsäädännön perusteella korkeampaa (24,5 prosenttia) arvonlisäveroa kuin islanninkielisistä kirjoista (14 prosenttia) kun otetaan huomioon, että islanninkieliset kirjat julkaistaan yleensä Islannissa ja vieraskieliset kirjat yleensä muissa maissa, muut ETA-maat mukaan luettuina?2. Onko a) ETA-sopimuksen 14 artiklaa tulkittava erityisesti siten, että islanninkieliset kirjat ja vieraskieliset kirjat ovat tämän määräyksen mukaisesti samanlaisia tuotteita tai b) merkitseekö kirjojen julkaisukieleen perustuva, edellä kuvaillun kaltainen erisuuruisen veron kantaminen kotimaisen kirjatuotannon välillistä suojelua?3. Voidaanko kannetun arvonlisäveroprosentin eroa pitää perusteltuna siksi, että Islannin viranomaisten tavoitteena on vahvistaa Islannin kielen asemaa kantamalla islanninkielisistä kirjoista alhaisempaa arvonlisäveroa?4. Muodostaako Islannin oikeus kantaa arvonlisäveroa esteen ETA-sopimuksen mukaisten määräysten ja erityisesti ETA-sopimuksen 14 ja 10 artiklan soveltamisen tarkasteltavana olevassa tapauksessa?5. Jos kirjoista kannettavaa arvonlisäveroa koskevat säännöt katsotaan edellä oleviin kysymyksiin annettujen vastausten perusteella ETA-sopimuksen vastaisiksi, sisältyykö ETA-sopimukseen tai siihen perustuviin sääntöihin määräyksiä siitä, mitä sääntöjä on sovellettava siinä tapauksessa, että kansallinen lainsäädäntö ja ETA-sopimukseen perustuvat säännöt ovat keskenään ristiriidassa?